

ประกาศเทศบาลตำบลปากน้ำฉวาง

เรื่อง ให้ผู้รับประเมินซึ่งมีกรรมสิทธิ์ในทรัพย์สิน ที่ตั้งอยู่ในเทศบาลตำบลปากน้ำฉวาง

อำเภอฉวาง จังหวัดนครศรีธรรมราช อันต้องเสียภาษีโรงเรือนและที่ดิน ประจำปี พ.ศ.2558

ไปรับแบบพิมพ์และกรอกรายการในแบบพิมพ์ ยื่นต่อพนักงานเจ้าหน้าที่

..............................................

อาศัยอำนาจตามความในมาตรา 19 แห่งพระราชบัญญัติภาษีโรงเรือนและที่ดิน พุทธศักราช

2475 ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน (ฉบับที่ 4 ) พ.ศ.2534 และคำสั่งของเทศบาลตำบลปากน้ำฉวาง เรื่อง แต่งตั้งพนักงานเจ้าหน้าที่ประเมิน เจ้าพนักงานผู้รับอุทธรณ์ พนักงานเก็บภาษีและเร่งรัดภาษีโรงเรืองและที่ดิน **ลงวันที่ 12 เดือนพฤศจิกายน พ.ศ.2557**

จึงประกาศให้ผู้รับประเมินซึ่งมีกรรมสิทธ์ในทรัพย์สิน เป็นโรงเรือนหรือสิ่งปลูกสร้างอย่างอื่น ที่ตั้งอยู่ในเขตพื้นที่เทศบาลตำบลปากน้ำฉวาง ไปรับแบบพิมพ์และยื่นแบบแสดงรายการแห่งทรัพย์สิน (ภ.ร.ด.2) ณ สำนักงานเทศบาลตำบลปากน้ำฉวาง **ตั้งแต่วันที่ 1 เดือนมกราคม พ.ศ.2557** **เป็นต้นไป** และให้กรอกรายการโดยละเอียดแยกเป็นตำบลๆ ลงในแบบพิมพ์แล้วยื่นต่อพนักงานเจ้าหน้าที่ ณ สำนักงานเทศบาลตำบล-ปากน้ำฉวาง **ภายในวันที่ 27 เดือนกุมภาพันธ์ พ.ศ.2558**

ประกาศ ณ วันที่ 12 เดือนพฤศจิกายน พ.ศ.2557

(ลงชื่อ) บุญธรรม รุ่งเรือง

(นายบุญธรรม รุ่งเรือง)

นายกเทศมนตรีตำบลปากน้ำฉวาง